**8-րդ կրթական հարթակ**

**24-րդ շաբաթ**

**Նախորդ դասի գիտելիքների ստուգում։**

**Դասասկզբյան հարց ու պատասխան աշակերտների հետ**

* Դասըսկսելդպրոցիուխտով։ Անհրաժեշտության դեպքում ուխտի տեքստը նորից մեկնաբանել։
* **Գրականություն -** **«ՄՈՐ ՁԵՌՔԵՐԸ» Պարույր Սևակ, «Մայրս» Հ․ Շիրազ**
  + Ինչի՞ մասին է բանաստեղծությունները։
  + Ի՞նչ ես նկատում միանգամից այս բանաստեղծությունը կարդալիս։
  + Բանաստեղծությունը հայրենիքի նկատմամբ կարոտի մասին է։
  + Հնարավոր պատասխան՝ առաջին հայացքից նկատվում է հեղինակի կողմից վերացակն արտահայտությունների օգտագործումը։
* **Բառագիտություն**
  + Վերհիշել հետևյալ բառերի և արտահայտությունների բացատրությունները․
    - ուժը հատած – ուժասպառ, ուժը կորցրած
    - ծով լռությամբ – անսահման լռությամբ
    - շահած, պահած – այստեղ մեզ խնամած, մեր մասին հոգ տարած
    - նազանք – նուրբ, գեղեցիկ շարժումներ Մարել - վառել
    - մատուռ – աղոթավայր, փոքրիկ եկեղեցի
    - խաս – մետաքսանման, նուրբ
    - ճորտ – ուրիշի համար աշխատող անազատ մարդ
* Վերհիշել հետևյալ բառերի հոմանիշները․
  + - արդար – ազնիվ, մաքուր
    - պսակվել – ամուսնանալ
    - ճար – դեղ, հնար, միջոց, ելք, լուծում
    - մատուռ – փոքր եկեղեցի
    - առաջնեկ – անդրանիկ, առաջին երեխան
* Վերհիշել հետևյալ բառերի հականիշները․
  + - մարել - վառել
    - ճորտ - ազատ
    - կոշտ - փափուկ
    - նազանք - կոպիտ

**Ուղղագրություն – Օժանդակ բայ**

* + Որո՞նք են օժանդակ բայերը։
  + Քանի խոնարհում ունեն։ Որո՞նք են։ Բեր օրինակներ։

**Մշակույթ – Հայ կինը**

* Ովքե՞ր են եղել հայոց կին թագուհիները։
* Ո՞ր օրն են նշում կանանց միջազգային օր։

**ՆՈՐ ԴԱՍ**

**Գրականություն -** **«Մայրը» Ավետիք Իսահակյան**

**Բառագիտություն** – թեմատիկ բառերի բացատրություն, հոմանիշներ, հականիշներ

**Ուղղագրություն – Կրկնակ բաղաձայնների ուղղագրություն**

**Մշակույթ –** Հայ կինը, կրկնողություն։ Փնտրել հայ հայտնի մեկ կամ երկու կանանց մասին նյութեր և ներկայացնել դասի ժամանակ։

**Գ****րականություն** – **«Մայրը»**

**ՄԱՅՐԸ**

(Շիրակի ավանդավեպ)

Անտառներում` աշնան թափուր,

Երբ թաց խավարն է իջնում,

Երբ դաշտերում մերկ ու տխուր,

Ցուրտ քամին է շառաչում,-

Ամեն անգամ զգում եմ նոր

Զրույցն այս խեղճ պառավ մոր:

Եվ խորհում եմ, թե արդյոք ո՞ւր,

Մեզնից մոտիկ կամ հեռուն,

Ո՛ր անտերունչ խեղճին հիմա

Չարի ձեռքն է հարվածում...

Չգիտեմ` ե՛րբ, և ո՛ր շենում

Իրեն որդու, հարսի քով

Մի խեղճ պառավ մայր էր կենում,

Ծանըր ականջ, կույր աչքով:

Ոտ ու ձեռից ընկած, անճար,

Հաց չտային, չէր ուզում.

Եվ օրն ամբողջ նրանց համար

Աղոթքներ էր մրմնջում:

-Օ՛ֆ - ասում էր հարսն ամեն օր,

Մերըդ բեռ է իմ վըրա.

Բանըս թողած` օրը բոլոր

Փեշն եմ բռնել ես նըրա:

Աչքը` անկուշտ, ինչքան որ տամ,

Միշտ անեծքը բերանին,

Նստել է մեր շնչի վրան,

Տար, կորցրու` ազատվիմ...

-Ա՛յ կին, ի՞նչ չար բան կըխոսաս,

Մարդ էլ ծնող մորն էսպես...

Կբարկանա աստված վրաս,

Մեղա՜ աստծու, մեղա՜ քեզ:

Բայց ամեն օր հարսն անողորմ

Ամուսնու սիրտն էր կրծում,

Եվ խստաբար պահանջում էր

Իր չար կամքին գոհացում:

Ու մի օր էլ ճըչաց, լացեց,

Պոկեց մազերը գլխից,

Վրա պրծավ, դուռը բացեց,

Թե մորըդ տար իմ տնից.

Թե ոչ` հիմի դուրս կթռնի

Ու կըձենե աշխարհում,

Թե մարդն իրեն օր չի տալի,

Թե ուրիշին է սիրում:

Թշվառ մարդն էր. ճարը կտրած,

Վերցըրեց մորը պառավ,

Անգութ հարսի աչքի առաջ

Պարկը դրեց, ուսն առավ:

Գլուխը կոր` ճամփա ընկավ,

Միտքը` մռայլ ու խոլոր,

Սև ամպերից գիշերն իջավ,

Ճամփան` մթին ու մոլոր:

Ուշ գիշերին հասավ անտառ,

Խոր ծմակում, ծառի տակ,

Պարկը ձըգեց - մորը անճար

Ձըգեց անտեր ու մենակ:

Աշնան քամին էր հեծկլտում,

Գայլն էր տալիս կալանչին.

Ոտքը փոխեց, որ դառնար տուն,

Մոր ձայնն հասավ ականջին.

-Երթաս բարով, աստված քեզ հետ,

Ոտքդ քարի թող չըգա.

Տղա՜ս, վերցրու պարկը քեզ հետ,

Պարկը տանը պետք կըգա:

**Հարցեր և առաջադրանքներ**

* Ինչի՞ մասին էր բանաստեղծությունը։
* Ովքե՞ր են հերոսները։
* Բնութագրի՛ր հերոսներին։
* Ինչպե՞ս կվարվեիր տղայի փոխարեն։
* Ինչպե՞ս կվարվեիր հարսի փոխարեն։
* Մտածիր բանաստեղծության մեկ այլ վերջաբան։

**Բառագիտություն**–Թեմատիկ բառերի բացատրություն, հոմանիշներ, հականիշներ

* Տրված բառերի նշանակություններն են․

* + - քով – մոտ
    - կենում – ապրում
    - ոտքից ընկած – թույլ
    - փեշը բռնել – այստեղ՝ նրանով զբաղվել
    - ձենել – ձայն տալ
    - օր չտալ – ճնշել, վատ վիճակի մեջ դնել
    - ճարը կտրած – ճարահատված
    - ծանր ականջ – վատ լ սողություն ունեցող
    - գլուխը կոր – գլուխը կախած
    - ձայնն ականջին ընկնել – լսել
    - սիրտը կրծել - նեղացնել
    - երթալ – գնալ
    - մրմնջալ - Շատ ցածր, անլսելի ձայնով մի բան ասել
    - ոտթդ քարի չգա – փորձանքի չհանդիպես
    - մերկ – առանց հագուստի, այստեղ՝ դատարկ
    - անտերունչ – առանց տիրոջ
    - վրա պրծնել – հարձակվել
    - միտքը՝ մռայլ ու խոլոր – տխուր, մտամոլոր
    - ծմակ – անտառի խուլ, ստվերոտ հատված
* Նշված բառերի հոմանիշներն են․

* + շեն – գյուղ, բնակավայր
  + պառավ – ծեր
  + խեղճ - անհամարձակ, թույլ
  + հարվածել – խփել
  + անողորմ – անխիղճ, դաժան
  + խստաբար – խստորեն
  + ճչալ – բարձր գոռալ
  + թշվառ – խեղճ, անճար
  + անգութ – անխիղճ
  + հեծկլտալ - լացել
* Նշված բառերի հականիշներն են․

* + - անգութ - գթասիրտ
    - անողորմ – անգութ
    - պառավ - երիտասարդ
    - խեղճ – համարձակ
    - խստաբար – մեղմորեն
    - մրմնջալ - բարձր ասել
    - անտերունչ – տեր ունեցող

**Ուղղագրություն –** **Կրկնակ բաղաձայնների ուղղագրություն**

**Հարցեր և առաջադրանքներ**

* Որո՞նք են կրկնակ բաղաձայնների ուղղագրական և ուղղախոսական կանոնները։
* A page of a paper with text

  Description automatically generatedA close-up of a document

  Description automatically generatedԲերել օրինակներ։

**Մշակույթ –** Հայ կինը, կրկնողություն։ Փնտրել հայ հայտնի մեկ կամ երկու կանանց մասին նյութեր և ներկայացնել դասի ժամանակ։

**Ա****ռաջադրանքներ**

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Լսել և կարդալ ներկայացված նյութը և վերարտադրել սեփական խոսքերով և պատասխանել նյութին վերաբերվող հարցերին,
* բացատրել հանձնարարված բառերը,
* մասնակցել խմբային աշխատանքին: